ব্যান্ড ছাড়াও বিপ্লবের বেশকিছু একক অ্যালবাম প্রকাশিত হয়েছে এবং তিনি চলচ্চিত্রের গানেও কণ্ঠ দিয়েছেন। দেশাত্মবোধক গান, সমসাময়িক সমস্যা ও প্রেম তার অধিকাংশ গানের প্রধান বিষয়বস্তু। নব্বইয়ের স্বৈরাচার বিরোধী আন্দোলনের সময় ঢাকা মেডিকেল কলেজের শিক্ষক শামসুল আলম খান মিলন হত্যাকান্ডের পর ১৯৯০ সালে "মিলনের রক্ত" শিরোনামে একটি গান রচনা করেন। গানটি প্রকাশের পর সেটি শ্রোতামহলে সমাদৃত হয়।